10 בדצמבר 2018

# **קול קורא להגשת הצעות מחקר למכון פאלק לשנת 2019**

מכון פאלק מזמין את ציבור החוקרים להגיש הצעות מחקר בנושאים הקשורים למשק ולחברה בישראל.

זכאים להגיש הצעות מחקר חוקרים במוסדות אקדמיים מוכרים בארץ, בעלי תואר דוקטור ומעלה.

הצעות שיתקבלו יזכו את החוקר(ים) במימון הוצאות מחקר, כגון רכישת נתונים והעסקת עוזרי מחקר (עפ"י החלטת הועדה האקדמית).

מחקרים שימומנו ע"י מכון פאלק ויתקבלו בהמשך לפרסום באחד מכתבי העת המפורטים במסמך המצורף, יזכו את החוקרים בפרס הצטיינות (פרס בגובה 30,000 ₪ עבור פרסום באחד מחמשת כתבי העת המובילים בכלכלה, ו-7,500 ₪ עבור פרסום באחד מכתבי העת B המופיעים ברשימה המצורפת).

**את ההצעות יש להגיש באנגלית עד ל-31.3.19** ב-5 עותקים מודפסים משני צידי הדף, וכן לשלוח קובץ אל mail.huji.ac.il(@ronit.ashkenazi.

**הצעת המחקר (עד 12 עמודים, כולל נספחים וביבליוגרפיה) תכלול:**

* 1. נושא המחקר (בעברית ובאנגלית).
  2. שם (שמות) החוקר/ים (בעברית ובאנגלית). **חוקר הרשום כמגיש ההצעה לא יקבל תשלום ישיר מהמכון (לא יוכל להיות מועסק כעוזר מחקר).**
  3. פרטי החוקר/ים (השתייכות אקדמית, כתובת, מס' טלפון, e-mail).
  4. הקדמה: תיאור נושא המחקר.
  5. תיאור שיטת המחקר וכן תיאור הנתונים והדרך להשגתם.
  6. התרומה הצפויה מהמחקר לידע על המשק והחברה בישראל.
  7. ביבליוגרפיה.
  8. לוח זמנים מתוכנן: מועד משוער להגשת טיוטה סופית. תקופת המחקר המירבית הינה 4 שנים. בתקופה זו יבקש המכון דיווחים תקופתיים על התקדמות המחקר.
  9. יש לפרט מקורות מימון נוספים של החוקרים מקרנות, גם אם אינם קשורים להצעה הספציפית, וכן האם הוגשה הצעה למימון המחקר למקורות אחרים.
  10. תקציב מבוקש הכולל פירוט לפי סעיפים.
  11. חוקרים שאינם חברי המחלקה לכלכלה באוניברסיטה העברית: קורות חיים ורשימת פרסומים של 3 השנים האחרונות.

**נוהל הטיפול בהצעות מחקר ובמחקרים**

1. הצעות המחקר יידונו בועדה האקדמית של המכון תוך 3 חודשים מיום הגשתן.
2. השיפוט יתבסס על שני קריטריונים: א. מידת התרומה הצפויה לידע על המשק והחברה בישראל. ב. ערך מדעי כללי.
3. החלטת הועדה תובא לידיעת החוקרים תוך חודש מיום קבלת ההחלטה.
4. לא יאושרו לחוקר יותר משני מחקרים בו-זמנית. המחקרים שיאושרו יהיו על נושאים נפרדים.
5. תקציב המחקר יעמוד לרשות החוקרים למשך 4 שנים. אם לא תהיה פעילות ו/או הוצאות במחקר בשנתיים הראשונות מיום אישורו, יתבקש החוקר לנמק את דחיית הביצוע והועדה תשקול את המשך מימון המחקר.
6. המחקרים שיזכו במימון יפורסמו בסדרת המאמרים לדיון באתר המכון, וב"לקט פאלק". אם יתקבלו לכתב עת המזכה את החוקרים בפרס הצטיינות, יפורסמו גם במסגרת סדרת העבודות שזכו בפרס הצטיינות.
7. מכון פאלק שואף להעמיד את בסיס הנתונים של המחקרים שאושרו לרשות חוקרים אחרים.
8. תנתן עדיפות להצעות מחקר שתוגשנה גם לקרנות חיצוניות.

**הערה: כל האמור בלשון זכר, מתייחס גם ללשון נקבה.**